Nadine Fouché, Author at LitNet
Nadine Fouché was vanaf 2016 tot 2019 'n lektor binne die Fakulteit Opvoedkunde aan die Noordwes-Universiteit. Sy het voorgraadse en nagraadse studente in aspekte van die Afrikaanse taalkunde en taalonderrig onderrig. In 2016 verwerf sy 'n MEd-graad aan die Noordwes-Universiteit met 'n verhandeling, getiteld Kohesiemerkergebruik in die skryfwerk van Afrikaanssprekende graad 6- en graad 9-leerders (cum laude). In 2017 publiseer sy 'n artikel, Carstens se raamwerk van Afrikaanse konjunksiemerkers: 'n akkurater en vollediger weergawe in die Tydskrif vir Geesteswetenskappe. In dieselfde jaar lewer sy 'n referaat by die CLASA-konferensie, getiteld Taalmiddele vir die realisering van leksikale kohesie: 'n raamwerk vir Afrikaans. In 2018 reis sy na Bulgarye, en lewer sy 'n referaat The link between language of learning and teaching and poor reading performance by die BCES-konferensie (The Annual National Conference of the Bulgarian Comparative Education Society). Sedert 2020 is sy 'n taalkundeskrywer en -navorser vir die Virtuele Instituut van Afrikaans.
Haar navorsingsbelangstellings sluit beskrywende taalkunde, grammatika, korpuslinguistiek en grammatika-onderrig in die taalklaskamer in.
Die realisering van leksikale kohesie: 'n Korpuslinguistiese ondersoek van Afrikaanssprekende graad 6- en graad 9-leerders se skryfwerk
Nadine Fouché, Jako Olivier LitNet Akademies (Opvoedkunde) 2020-02-11
"Daarby kan die gebruik van die taalvorme leksikale kohesie op stilisties gevarieerde wyses realiseer en kan dit dienooreenkomstig vir die onderrig van skryfvaardighede in die Afrikaansklaskamer gebruik word."
Einstein-kompetisie: Nadine Fouché
Nadine Fouché Einstein-kompetisie 2016-06-07
Nadine is 'n junior lektor binne die vakgroep Afrikaans vir Onderwys aan die Noordwes-Universiteit (Potchefstroomkampus).